તેમની એક સાંજની મુલાકાત દરમ્યાન અંબરે તેને દરિયાકાંઠે વોક કરવા જવાની વાત કરી. અને એ સાંજે અંબરે ઈરાને તેના ભૂતકાળ વિષે વાત કરી. ઈરાને તેના માટે સહાનુભુતિ થઇ આવી કે પછી તેની મિત્રતા પાછળ છુપાયેલ પ્રેમની લાગણીનો ઉભરો હશે, જે ઈરા અંબરને ભેટી પડી… અને આ વખતે અંબરે પણ તેને ચુસ્ત રીતે પોતાના બાહુપાશમાં જકડી લીધી. મુંબઈની ફૂલગુલાબી સાંજ, અને લહેરાતો દરિયો અને ક્ષીતીજે આથમતો સૂર્ય, તેમના પ્રથમ ગાઢ આલિંગનના સાક્ષી હતા, અને એ બાબતની પણ સાબિતી પૂરતા હતા કે આ આલિંગનમા મિત્રતાથી વિશેષ અન્ય લાગણીનો પણ ઉમેરો થયેલ હતો… જે કદાચ પ્રેમ જ હતો !’